தொடங்குவது என்றால் என்ன? வாழ்க்கையில் என்ன செய்வது என அறிவது. அதைச் செய்துமுடிக்க முடிவெடுப்பது. அதன் முதல் அடிப்படையே தன் திறனை மதிப்பிடுவதுதான். ஆம், நாம் கொஞ்சம் அதிகப்படியாகவே நம்மை மதிப்பிட்டுக்கொள்வோம். ஆனால் மிக அதிகமாக மதிப்பிட்டுக்கொண்டால் நமக்கே அது தெரியும். அந்த மதிப்பீட்டைக்கொண்டு நம் எதிர்காலத் திட்டங்களை வகுக்கக் கூடாது. அதை நோக்கி நாம் எடுத்துவைக்கும் முதல் அடியையே நான் தொடக்கம் என்கிறேன். எனது தொடக்கம் 1986-இல் காசர்கோடில் நிகழ்ந்துவிட்டது. அதன்பின் திரும்பிப் பார்த்ததே இல்லை.